CELEX: 32009R1293
Language: et
Date: 2009-12-23 00:00:00
Title: Komisjoni määrus (EL) nr 1293/2009, 23. detsember 2009 , millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid vastavalt Euroopa Parlamendi ja nõukogu määrusele (EÜ) nr 1606/2002) seoses rahvusvahelise raamatupidamisstandardiga (IAS) 32 (EMPs kohaldatav tekst)

24.12.2009   
            
            
               ET
            
            
               Euroopa Liidu Teataja
            
            
               L 347/23
            
         
      KOMISJONI MÄÄRUS (EL) nr 1293/2009,
   23. detsember 2009,
   millega muudetakse määrust (EÜ) nr 1126/2008 (millega võetakse vastu teatavad rahvusvahelised raamatupidamisstandardid vastavalt Euroopa Parlamendi ja nõukogu määrusele (EÜ) nr 1606/2002) seoses rahvusvahelise raamatupidamisstandardiga (IAS) 32
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 19. juuli 2002. aasta määrust (EÜ) nr 1606/2002 rahvusvaheliste raamatupidamisstandardite kohaldamise kohta, (1) eelkõige selle artikli 3 lõiget 1,
   ning arvestades järgmist:
   
               (1)
            
            
               Komisjoni määrusega (EÜ) nr 1126/2008 (2) on vastu võetud teatavad 15. oktoobri 2008. aasta seisuga kehtinud rahvusvahelised standardid ja tõlgendused.
            
         
               (2)
            
            
               8. oktoobril 2009 avaldas Rahvusvaheline Raamatupidamisstandardite Nõukogu (IASB) muudatuse rahvusvahelises raamatupidamisstandardis IAS 32 „Finantsinstrumendid: esitamine – Õiguste emissioonide liigitamine”, edaspidi „IAS 32 muudatus”. IAS 32 muudatusega täpsustatakse, kuidas arvestuslikult käsitleda teatavaid õigusi, kui emiteeritud instrumendid on denomineeritud valuutas, mis ei ole emitendi arvestusvaluuta. Kui sellised instrumendid emiteeritakse proportsionaalselt emitendi olemasolevatele aktsionäridele kindlaksmääratud rahasummas, tuleb instrumendid liigitada omakapitaliks ka juhul, kui nende täitmishind on valuutas, mis ei ole emitendi arvestusvaluuta.
            
         
               (3)
            
            
               Konsulteerimine Euroopa finantsaruandluse nõuanderühma (EFRAG) tehniliste ekspertide rühmaga (TEG) kinnitab, et IAS 32 muudatus vastab määruse (EÜ) nr 1606/2002 artikli 3 lõikes 2 esitatud vastuvõtmiseks vajalikele tehnilistele kriteeriumidele. Kooskõlas komisjoni 14. juuli 2006. aasta otsusega 2006/505/EÜ, millega luuakse standardialaste nõuannete järelevalverühm, kes nõustab komisjoni Euroopa finantsaruandluse nõuanderühma (EFRAG) arvamuste objektiivsuse ja erapooletuse hindamisel, (3) võttis standardialaste nõuannete järelevalverühm arvesse EFRAGi arvamust heakskiidu kohta ja teavitas komisjoni, et see on hästi tasakaalustatud ja objektiivne.
            
         
               (4)
            
            
               Seepärast tuleks vastavalt muuta määrust (EÜ) nr 1126/2008.
            
         
               (5)
            
            
               Käesoleva määrusega ettenähtud meetmed on kooskõlas raamatupidamise regulatiivkomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1126/2008 lisas muudetakse rahvusvahelist raamatupidamisstandardit IAS 32 Finantsinstrumendid: esitamine vastavalt käesoleva määruse lisale.
   Artikkel 2
   Kõik ettevõtted peavad rakendama IAS 32 muudatust, nagu on sätestatud käesoleva määruse lisas, finantsaruannete suhtes, mis hõlmavad pärast 31. jaanuari 2010 algavaid finantsaastaid.
   Artikkel 3
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides
      Brüssel, 23. detsember 2009
      
         
            Komisjoni nimel
         
         
            president
         
         José Manuel BARROSO
         
      
   
   
      (1)  EÜT L 243, 11.9.2002, lk 1.
   
      (2)  ELT L 320, 29.11.2008, lk 1.
   
      (3)  ELT L 199, 21.7.2006, lk 33.
   
      LISA
      
         RAHVUSVAHELISED RAAMATUPIDAMISSTANDARDID
      
      
                  IAS 32
               
               
                  Muudatus rahvusvahelises raamatupidamisstandardis IAS 32 Finantsinstrumendid: esitamine
                  
               
            
         „Paljundamine on lubatud Euroopa Majanduspiirkonnas. Väljaspool EMPd on kõik olemasolevad õigused kaitstud, v.a õigus paljundada isiklikuks kasutamiseks või muul õiguspärasel otstarbel. Lisateavet on võimalik saada IASB veebilehelt www.iasb.org”
      
      ÕIGUSTE EMISSIOONIDE LIIGITAMINE
      
         IAS 32 muudatus
      
      
         
            Finantsinstrumendid: esitamine
         
      
      Paragrahvid 11 ja 16 muudetakse. Paragrahv 97E lisatakse.
      MÕISTED (VAATA KA PARAGRAHVID AG3–AG23)
      
                  
                     11
                  
               
               
                  Käesolevas standardis kasutatakse järgmisi mõisteid järgmises tähenduses:
                  
                     …
                  
                  
                     
                        Finantskohustis on mis tahes kohustis, mis on:
                  
                  
                              
                                 a)
                              
                           
                           
                              
                                 …
                              
                           
                        
                              
                                 b)
                              
                           
                           
                              
                                 leping, mida arveldatakse või mida võidakse arveldada (majandus)üksuse enda omakapitaliinstrumentidega ja mis on
                              
                              
                                          
                                             i)
                                          
                                       
                                       
                                          
                                             mitte-tuletisinstrument, millega (majandus)üksus on või võib olla kohustatud üle andma muutuva arvu (majandus)üksuse enda omakapitaliinstrumente; või
                                          
                                       
                                    
                                          
                                             ii)
                                          
                                       
                                       
                                          
                                             tuletisinstrument, mida arveldatakse või mida võidakse arveldada teisiti, kui vahetades kindlaksmääratud rahasumma või muu finantsvara kindlaksmääratud arvu (majandus)üksuse enda omakapitaliinstrumentide vastu. Sellel eesmärgil on omakapitaliinstrumentideks õigused, optsioonid või ostutähed kindlaksmääratud arvu (majandus)üksuse enda omakapitaliinstrumentide omandamiseks kindlaksmääratud summa eest mis tahes valuutas, kui (majandus)üksus pakub neid õigusi, optsioone või ostutähti võrdelisel alusel kõikidele enda sama liiki mitte-tuletisinstrumentidest omakapitaliinstrumentide olemasolevatele omanikele. Sellel eesmärgil (majandus)üksuse omakapitaliinstrumendid ka […]
                                          
                                       
                                    
                        
            ESITAMINE
      
         Kohustised ja omakapital (vaata ka paragrahvid AG13–AG14J ja AG25–AG29A)
      
      
                  16
               
               
                  Kui emitent kohaldab paragrahvis 11 esitatud mõisteid, et määrata kindlaks, kas finantsinstrument on pigem omakapitaliinstrument kui finantskohustis, on instrument omakapitaliinstrument üksnes juhul, kui on täidetud mõlemad alljärgnevad tingimused a ja b.
                  
                              a)
                           
                           
                              …
                           
                        
                              b)
                           
                           
                              Kui instrumenti arveldatakse või seda võidakse arveldada emitendi enda omakapitaliinstrumentidega, on see:
                              
                                          i)
                                       
                                       
                                          mitte-tuletisinstrument, mis ei sisalda emitendi lepingupõhist kohustust üle anda muutuvat arvu enda omakapitaliinstrumente; või
                                       
                                    
                                          ii)
                                       
                                       
                                          tuletisinstrument, mida arveldatakse üksnes selliselt, et emitent vahetab kindlaksmääratud rahasumma või muu finantsvara kindlaksmääratud arvu enda omakapitaliinstrumentide vastu. Sellel eesmärgil on omakapitaliinstrumentideks õigused, optsioonid või ostutähed kindlaksmääratud arvu (majandus)üksuse enda omakapitaliinstrumentide omandamiseks kindlaksmääratud summa eest mis tahes valuutas, kui (majandus)üksus pakub neid õigusi, optsioone või ostutähti võrdelisel alusel kõikidele enda sama liiki mittetuletisinstrumentidest omakapitaliinstrumentide olemasolevatele omanikele. Sel põhjusel ei sisalda emitendi enda omakapitaliinstrumendid instrumente, millel on kõik tunnused ja mis vastavad kõikidele tingimustele, mida on kirjeldatud paragrahvides 16A ja 16B või paragrahvides 16C ja 16D, ega instrumente, mis on emitendi enda omakapitaliinstrumentide tulevikus vastuvõtmise või üleandmise lepingud.
                                       
                                    
                        Lepingupõhine kohustus […]
               
            JÕUSTUMISKUUPÄEV JA ÜLEMINEK
      
                  97E
               
               
                  2009. aasta oktoobris välja antud Õiguste emissioonide liigitamine muutis paragrahvid 11 ja 16. (Majandus)üksus rakendab seda muudatust 1. jaanuaril 2010 või hiljem algavate aruandeaastate suhtes. Varasem rakendamine on lubatud. Kui (majandus)üksus rakendab muudatust varasema perioodi suhtes, avalikustab ta selle asjaolu.